
BIROULUI PERMANENT

AL

CAMEREI DEPUTAŢILOR

Vă înaintăm, alăturat, RAPORTUL COMUN asupra propunerii legislative pentru modificarea Legii nr.114/1996 privind locuinţele, trimisă Comisiei juridice, de disciplină şi imunităţi, |Comisiei pentru administraţie publică şi amenajarea teritoriului şi Comisiei pentru mediu şi echilibru ecologic spre dezbatere, în fond, cu adresa nr. PLx 530/2018 din 10 octombrie 2018, şi înregistrată cu nr. 4c-13/860, nr.4c-7/451 şi nr.4c-8/630.

	
	     PREŞEDINTE,                         PREŞEDINTE,                        PREŞEDINTE

   Nicuşor HALICI             Florin Claudiu ROMAN               Ion CUPĂ

RAPORT  COMUN
asupra propunerii legislative pentru modificarea Legii nr.114/1996 privind locuinţele

În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, prin adresa PLx 530/2018 din 10 octombrie, Comisia juridică, de disciplină şi imunităţi, |Comisia pentru administraţie publică şi amenajarea teritoriului şi Comisia pentru mediu şi echilibru ecologic au fost sesizate spre dezbatere, în fond, cu  propunerea legislativă pentru modificarea Legii nr.114/1996 privind locuinţele.
Potrivit prevederilor art. 75 din Constituţia României, republicată şi ale art. 92 din Regulamentul Camerei Deputaţilor, republicat, cu modificările şi completările ulterioare, Camera  Deputaţilor este Cameră decizională.

Senatul, în calitate de primă Cameră sesizată, a respins propunerea legislativă în şedinţa din 8 octombrie 2018.
Consiliul Legislativ a avizat favorabil propunerea legislativă, cu observaţii şi propuneri, conform avizului nr. 449 din 9 mai 2018.

Consiliului Economic şi Social a avizat favorabil propunerea legislativă(nr.1804/24.04.2018).

Propunerea legislativă supusă dezbaterii are ca obiect de reglementare modificarea Legii locuinţei nr.114/1996, intervenţiile legislative vizând crearea spaţiilor destinate colectării, depozitării şi evacuării separate pe fracţii a deşeurilor menajere, în clădirile cu mai multe locuinţe.

Membrii Comisiei juridice, de disciplină şi imunităţi, Comisiei pentru administraţie publică şi amenajarea teritoriului şi Comisiei pentru mediu şi echilibru ecologic  au examinat propunerea legislativă în şedinţe separate. 

Membrii Comisiei pentru administraţie publică şi amenajarea teritoriului au dezbătut iniţiativa legislativă în şedinţa din 20 noiembrie 2018. Din numărul total de 23 membri ai Comisiei pentru administraţie publică şi amenajarea teritoriului au participat la dezbateri 22 deputaţi. La lucrările Comisiei a participat, în baza prevederilor art. 55 din Regulamentul Camerei Deputaţilor, republicat, cu modificările şi completările ulterioare, Ciprian Lucian Roşca - secretar de stat şi domnul Bogdan Ghinea - director în cadrul Ministerului Dezvoltării Regionale şi Administraţiei Publice.

Membrii Comisiei pentru pentru mediu şi echilibru ecologic  au dezbătut iniţiativa legislativă în şedinţa din 27 noiembrie 2018. Din numărul total de 17 membri ai Comisiei pentru administraţie publică şi amenajarea teritoriului au participat la dezbateri 12 deputaţi.


Membrii Comisiei juridice, de disciplină şi imunităţi au dezbătut propunerea legislativă în şedinţa din 11 decembrie 2018. 

La dezbateri au fost prezenţi deputaţi, membri ai Comisiei juridice, de disciplină şi imunităţi, conform listei de prezenţă.
În urma dezbaterii, membrii celor două Comisii au hotărât, cu majoritate de voturi  respingerea propunerii legislative pentru modificarea Legii nr.114/1996 privind locuinţele.

În raport de obiectul şi conţinutul său,  propunerea legislativă face parte din categoria legilor ordinare.

	PREŞEDINTE, 

Nicuşor HALICI
	PREŞEDINTE,

Florin Claudiu ROMAN
	PREŞEDINTE,

             Ion CUPĂ


	SECRETAR, 

Alina Elena TĂNĂSESCU
	SECRETAR,

Simona BUCURA-OPRESCU
	SECRETAR,

Petru FARAGO

